Segons dades de l'Organització Mundial de la Salut (OMS), hi ha 253 milions de persones amb discapacitat visual arreu del món i més del 80% dels casos són fruit de problemes o malalties que es poden evitar o tractar, com els errors de refracció no corregits o les cataractes.
Tot i que la visió ens permet estar en contacte amb tot allò que ens envolta, no estem acostumats a tenir-ne cura fins que no sentim molèsties que afecten la nostra qualitat de vida.
En realitat, els ulls necessiten d'accions diàries per mantenir una bona salut.
Font: Col·legi Oficial d'Òptics Optometristes de Catalunya (COOOC)
Cal que aneu a l'optometrista perquè us faci una avaluació visual completa un cop a l'any.
Si teniu algun problema de salut visual, us indicarà la periodicitat en què us haureu de fer revisions.
En el cas dels infants, la primera visita es recomana als 3 anys, però és convenient fer-la al més aviat possible si es detecten signes d'alerta que poden indicar la presència de problemes visuals (vegeu el bloc Vetlleu per la salut visual dels vostres fills).
La visualització de les pantalles de televisors, ordinadors, tauletes i telèfons mòbils, ja sigui durant el temps de lleure o la jornada laboral, pot perjudicar la salut visual.
L'ús d'aquest tipus de tecnologia pot donar lloc al que es coneix com a síndrome visual informàtica (SVI), que presenta diversos símptomes, com ara fatiga visual, mal de cap, visió borrosa o doble, irritació, coïssor o sequedat ocular, i llagrimeig.
Per minimitzar els riscos que se'n deriven, cal fer-ne un ús responsable i seguir algunes recomanacions bàsiques:
Blog de la Fundació Hospital de Nens de Barcelona
Les ulleres encara són la primera opció per compensar les disfuncions visuals.
El consell de l'optometrista és fonamental a l'hora d'escollir la muntura i les lents.
Recomanacions per triar les lents:
Les lents de contacte presenten molts avantatges en comparació amb les ulleres:
Es recomanen per a la pràctica d'esports no aquàtics i per aturar l'augment de la miopia i són necessàries en cas de còrnia irregular, per a infants que han estat operats de cataractes congènites en un ull i amb diferències de graduació entre ambdós ulls superiors a tres diòptries.
Hi ha diferents tipus de lents de contacte en funció dels criteris següents:
En aquest sentit, és important que l'optometrista faci una adaptació adequada tenint en compte aspectes com la qualitat i el volum de llàgrima de la persona, les mides oculars, la seva refracció, l'ús que en farà...
Si porteu lents de contacte, utilitzeu-les correctament i manteniu-les en bones condicions higièniques per evitar infeccions i altres danys.
Renteu-vos les mans abans de posar-vos-les i de treure-us-les.
Netegeu-les amb líquids específics i renoveu-les quan correspongui en funció de la periodicitat escollida.
També convé dur a terme controls periòdics (cada sis mesos, com a mínim) per garantir una correcta adaptació de les lents de contacte amb el pas del temps.
Cal adoptar mesures per protegir els ulls de l'exposició a determinats elements o situacions quotidianes que poden comportar risc per a la salut visual:
La visió constitueix un procés complex i és fonamental que es desenvolupi adequadament durant l'etapa escolar.
El fet que no sigui així pot provocar interferències en el procés d'aprenentatge de l'infant.
Quan hi ha problemes en el processament de la informació visual, els infants han de fer un esforç més gran de concentració, que, a llarg termini, es manifesta en una falta d'atenció o motivació a l'hora de llegir o escriure i en una comprensió lectora pobra.
Per això és molt important que als infants se'ls facin exploracions optomètriques anuals a partir dels 3 anys i cribratges a les escoles entre els 5 i els 9 anys.
Hi ha alguns signes d'alerta que poden indicar la presència de problemes visuals i que pares, mares i educadors haurien d'aprendre a identificar, com ara:
En cas de detectar algun d'aquests signes d'alerta, cal portar l'infant al metge especialista, que, a banda de valorar la conveniència de l'ús d'ulleres o lents de contacte, pot recomanar teràpia visual.
Es tracta d'un procediment d'estimulació i d'entrenament visual que fan alguns optometristes especialitzats amb l'objectiu de rehabilitar disfuncions visuals.